Indicadors d'execució i de resultats
Especificacions tècniques per al desenvolupament del Serveis integrals d'orientació, acompanyament i suport a la inserció de les persones amb discapacitat i/o malaltia mental
Taxa d'atur registral i el percentatge d'atur registrat per comarques de les persones amb discapacitat i/o malaltia 2013
Els Serveis d'orientació, acompanyament i suport a la inserció de les persones amb discapacitat i/o malaltia mental són ajudes estatals en forma de compensació per servei públic concedides a algunes empreses encarregades de la gestió de serveis d'interès econòmic general.
L'objectiu final és, per una banda, definir un itinerari d'inserció personalitzat en el qual es capaciti la persona amb discapacitat i/o malaltia mental en l'adquisició o consolidació d'hàbits, habilitats i coneixements per afavorir la seva integració laboral en el mercat de treball ordinari de forma exitosa i, per altra banda, el manteniment en el lloc de treball, sempre que sigui necessari, mitjançant la metodologia de treball amb suport.
Una de les novetats a destacar dins els Serveis integrals d'orientació, acompanyament i suport a la inserció de les persones amb discapacitat i/o malaltia mental és la reserva d'un percentatge de persones perceptores de la renda mínima d'inserció amb discapacitat i/o malaltia mental, per tal d'optimitzar tots els recursos disponibles, des d'una perspectiva global.
Atesos els articles 170.1 de l'Estatut d'autonomia de Catalunya, on es disposa que correspon a la Generalitat de Catalunya la competència executiva en matèria de treball i relacions laborals, que inclou de manera expressa les polítiques actives d'ocupació i la gestió de les subvencions corresponents; i l'article 112 del mateix Estatut d'autonomia de Catalunya, on s'estableix que correspon a la Generalitat, en l'àmbit de les competències executives, la potestat reglamentària i també la funció executiva;
Atès el Reglament (UE) núm. 1304/2013, del Parlament Europeu i del Consell, de 17 de desembre de 2013, relatiu al Fons Social Europeu i pel qual es deroga el Reglament (CE) 1081/2006 del Consell;
Atès el Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'estableixen disposicions comuns relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural y al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) 1083/2006 del Consell;
Vist que en els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació de 2014;
Atès el Reglament (UE) núm. 480/2014, de la Comissió Europea, de 3 de març de 2014, que complementa el Reglament (UE) 1303/2013;
Atès el Reglament (UE) núm. 821/2014, de la Comissió Europea, de 28 de juliol de 2014, pel qual s'estableixen disposicions d'aplicació al Reglament (UE) 1303/2013, en allò que es refereix a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per a l'enregistrament i l'emmagatzemament de dades;
Vista la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea (TFUE) a les ajudes estatals en forma de compensació per servei públic concedides a algunes empreses encarregades de la gestió de serveis d'interès econòmic general (DOUE L núm. 7, de 11.1.2012);
Vist que aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol;
Atesa la Llei 1/2014, de 27 de gener, de pressupostos de la Generalitat de Catalunya per al 2014 (DOGC núm. 6651, de 30.1.2014);
Vist l'Acord del Govern aprovat en la sessió de 28 d'octubre de 2014, d'aprovació de la despesa plurianual corresponent a les subvencions objecte d'aquesta convocatòria;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb l'informe previ de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Fer pública la convocatòria per a l'any 2014 i aprovar les bases reguladores, que figuren a l'annex 1 d'aquesta Ordre, per a la concessió de les subvencions per a la realització dels Serveis integrals d'orientació, acompanyament i suport a la inserció de les persones amb discapacitat i/o malaltia mental que permetin incrementar el grau d'ocupabilitat i la seva inserció laboral.
2.1 L'import màxim destinat a la concessió d'aquestes subvencions és de 4.500.000,00 euros, distribuïts de la manera següent:
Any 2014, amb un import màxim de 3.600.000,00 euros, a càrrec del pressupost de la Generalitat de Catalunya i les partides pressupostàries següents:
600.000,00 euros a càrrec de la partida pressupostària IU0802 D/4600001/333 del pressupost de la Direcció General d'Economia Social i Cooperativa i Treball Autònom.
3.000.000,00 euros a càrrec de la partida pressupostària IU0802 D/4820001/333 del pressupost de la Direcció General d'Economia Social i Cooperativa i Treball Autònom.
Any 2015, amb un import màxim de 900.000,00 euros, a càrrec del pressupost de la Generalitat de Catalunya i les partides pressupostàries següents:
200.000,00 euros a càrrec de la partida pressupostària IU0802 D/4600001/333 del pressupost de la Direcció General d'Economia Social i Cooperativa i Treball Autònom.
700.000,00 euros a càrrec de la partida pressupostària IU0802 D/4820001/333 del pressupost de la Direcció General d'Economia Social i Cooperativa i Treball Autònom.
Les actuacions previstes en aquesta Ordre podran ser elegibles per mitjà del Programa operatiu que s'aprovi en el marc de l'objectiu de Inversió en Creixement i Ocupació per al període 2014-2020 del Fons Social Europeu amb un cofinançament del 50%.
L'atorgament d'aquestes subvencions estarà condicionat a l'existència de disponibilitats pressupostàries, així com a la normativa i la distribució dels recursos dels marcs comunitaris de suport i programes operatius del Fons Social Europeu.
Aquestes subvencions també es podran reduir parcialment o totalment, abans que no es dicti la resolució d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera d'acord amb l'article 92.g) bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
2.2 Aquests imports es podran ampliar mitjançant una resolució del director general d'Economia Social i Cooperativa i Treball Autònom.
3.1 El termini de presentació de sol·licituds és de 10 dies naturals a comptar de l'endemà de la publicació d'aquesta Ordre al Diari Oficial de la Generalitat de Catalunya.
3.2 Les sol·licituds s'han de presentar als llocs i pels mitjans especificats a la base 9 de l'annex 1 d'aquesta Ordre.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 12 de l'annex 1 de la present Ordre.
Es deroga l'Ordre EMO/279/2013, de 7 de novembre, per la qual s'estableixen les bases reguladores per a la concessió de subvencions per a la realització del Programa d'orientació i acompanyament a la inserció de les persones amb discapacitat i/o malaltia mental de la xarxa d'orientació per a l'ocupació i s'obre la convocatòria per a l'any 2013 (DOGC núm. 6501, 14.11.2013).
Es deroga l'Ordre EMO/285/2013, d'11 de novembre, per la qual s'aproven les bases reguladores per a la concessió de subvencions del Programa Treball amb Suport de persones amb discapacitat i/o malaltia mental en el mercat ordinari de treball, i s'obre la convocatòria per a l'any 2013 (DOGC núm. 6506, de 21.11.2013).
Els expedients de subvenció que s'hagin atorgat d'acord amb les disposicions que deroga aquesta Ordre es continuaran regint per les bases reguladores a l'empara de les quals es van atorgar.
Aquesta Ordre entrarà en vigor l'endemà de la seva publicació al Diari O ficial de la Generalitat de Catalunya.
L'objecte d'aquestes bases és regular la concessió de les subvencions per a la realització dels Serveis integrals d'orientació, acompanyament i suport a la inserció de les persones amb discapacitat i/o malaltia mental amb l'objectiu d'incrementar el grau d'ocupabilitat i la inserció laboral i facilitar l'adaptació social i laboral dels treballadors/ores amb discapacitat amb especials dificultats d'inserció laboral en empreses del mercat ordinari de treball.
Poden ser beneficiàries d'aquestes subvencions les entitats següents, amb àmbit d'actuació a Catalunya, que tinguin experiència en la realització d'accions adreçades a l'acompanyament de les persones amb discapacitat i/o malaltia mental en processos d'inserció laboral:
a) Les entitats privades amb personalitat jurídica pròpia i sense ànim de lucre.
b) Les entitats locals, així com les entitats dependents o vinculades a aquestes
c) Les unions temporals d'empreses (UTES) sense ànim de lucre, les entitats membres de les quals individualment compleixin els requisits que estableix la base 3.
a) Donar ocupació, almenys, al 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat (BOE núm. 94, de 20.4.2005), i el Decret 322/2011, de 19 d'abril, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 5864, de 21.4.2011).
Aquest requisit només és aplicable en el cas d'empreses amb una plantilla igual o superior a cinquanta persones
Aquest compliment s'ha de mantenir al llarg de tot el procediment: en el moment de presentació de sol·licitud, previ a la resolució d'atorgament i abans de rebre qualsevol pagament.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000) o, si han estat sancionades, hagin aplicat les mesures correctores previstes i abonat les quantitats requerides per aquest concepte.
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
i) Complir l'obligació de respectar la igualtat de tracte i d'oportunitats en l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, s'ha d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Disposar de les instal·lacions i dels recursos materials i humans suficients per a l'execució dels projectes sol·licitats, els requisits dels quals es troben recollits en l'annex 3, Especificacions tècniques per al desenvolupament dels Serveis integrals d'orientació, acompanyament i suport a la inserció de les persones amb discapacitat i/o malaltia mental.
k) Tenir experiència acreditada en la realització d'accions d'acompanyament i suport en processos d'inserció adreçats a les persones amb discapacitat i/o malaltia mental.
l) Tenir adaptats els estatuts a les disposicions del Llibre Tercer del Codi civil de Catalunya i tenir inscrita aquesta adaptació al Registre de fundacions.
Aquest requisit només és aplicable en el cas que l'entitat beneficiària sigui una fundació.
m) Acreditar l'adaptació dels estatuts a les disposicions del Llibre Tercer del Codi civil de Catalunya.
n) Tenir la documentació original, que s'adjunta a la sol·licitud, que estableix en les bases 9.6 d'aquesta Ordre i que coincideixi amb la imatge escanejada.
o) Acceptar la seva inclusió en la llista de beneficiaris publicada d'acord amb l'article 115, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013.
q) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'acreditarà d'acord amb el que estableix la base 9.
Persones destinatàries de la subvenció
4.1 Les persones participants en les accions previstes en aquesta Ordre seran persones amb discapacitat i/o malaltia mental que tinguin reconegut un grau de discapacitat igual o superior al 33% i que pateixin alguna de les discapacitats següents: psíquica, física, sensorial, capacitat intel·lectual límit i trastorn mental, i que es trobin en les situacions següents:
a) Persones demandants d'ocupació no ocupades inscrites al Servei d'Ocupació de Catalunya.
b) Persones inscrites al Servei d'Ocupació de Catalunya com a millora de feina.
c) Persones treballadores en actiu que es trobin en la fase de seguiment a la inserció i/o treball amb suport.
4.2 Les persones destinatàries han de pertànyer majoritàriament a la borsa pròpia de persones de l'entitat sol·licitant.
Tanmateix, les oficines de treball del Servei d'Ocupació de Catalunya (SOC) i/o l'Òrgan tècnic administratiu de la renda mínima d'inserció els podran derivar persones amb discapacitat i/o malaltia mental.
4.3 Cada Servei, com a mínim, ha d'atendre un 10% de persones amb discapacitat i/o malaltia mental que percebin la prestació de la renda mínima d'inserció, sempre que en el territori on les entitats actuïn hi hagi persones que pertanyin al col·lectiu que han d'atendre.
5.1 Es consideraran actuacions subvencionables les actuacions que suposin la inclusió de serveis d'orientació i informació per a l'ocupació i autoocupació, la millora de les competències personals, formatives, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També inclourà la promoció d'actuacions de prospecció del mercat de treball per facilitar-ne la inserció laboral i tasques de seguiment i suport a la inserció laboral.
5.2 Els blocs que configuren les actuacions són:
Identificació de competències de base i transversals
Bloc 1, Diagnòstic de l'ocupabilitat i elaboració del pla individual d'inserció:
Formació en habilitats socials o competències transversals.
En cada Servei es realitzaran de forma transversal accions relacionades amb el medi ambient i mesures que promoguin la igualtat de gènere i que tinguin relació amb la formació i/o les pràctiques laborals que es programin.
5.3 Aquestes actuacions no s'han d'entendre com un seguit d'accions que es desenvoluparan l'una darrere l'altra, sinó com un conjunt d'actuacions que se succeeixen com a conseqüència de l'anàlisi i la reflexió en relació amb el projecte professional de les persones participants.
5.4 En cas que es programin accions de formació tecnicoprofessional dins el bloc 3, els continguts s'adaptaran, en la mesura que sigui possible, a les unitats de competència regulades en els certificats de professionalitat corresponents.
5.5 Es podran emetre certificats d'assistència a les persones participants i els signarà el director general d'Economia Social i Cooperativa i Treball Autònom.
5.6 Es considerarà que una persona, demandant d'ocupació no ocupada inscrita al Servei d'Ocupació de Catalunya, ha participat en el Servei integral quan acrediti una presència efectiva mínima de 25 hores.
En el cas que la persona atesa no arribi al nombre mínim de hores, s'haurà de substituir per una altra persona.
Les hores dels professionals destinades a les persones ateses que no es considerin persones participants seran despeses elegibles sempre que la suma de les hores fetes entre la persona substituïda i la persona substituta arribi a les 25 hores.
6.1 Les entitats programaran un període de pràctiques professionals que es realitzaran en empreses del mercat ordinari.
Aquest període de pràctiques no laborals s'ha de desenvolupar dins el termini d'execució del Servei previst a la base 8 d'aquesta Ordre.
La realització de les pràctiques formatives no laborals implica la no existència de relació laboral entre les persones participants i l'empresa signant.
Per tant, els/les participants no podran percebre cap retribució per la seva activitat ni pels resultats que se'n puguin derivar.
La durada màxima de les pràctiques per a cada persona participant serà de 300 hores, i no ha de superar les 5 hores diàries ni les 25 hores setmanals.
Si no és possible evitar l'horari nocturn, els caps de setmana i els festius, caldrà que l'entitat beneficiària justifiqui aquesta situació mitjançant un escrit motivat, fins a un màxim d'un 20% del total de persones participants al Servei.
6.2 Per a la realització de les pràctiques professionals se signaran els convenis de col·laboració corresponents.
6.3 La facultat de signar els convenis de col·laboració que se subscriguin la té atribuïda la Direcció General d'Economia Social i Cooperativa i Treball Autònom, i serà exercida pel/per la cap de l'Àrea d'Administració i Control de la Gestió.
Conceptes, despeses i quanties màximes subvencionables
7.1 Conceptes subvencionables i quanties màximes a subvencionar.
7.1.1 Se subvencionaran els costos laborals derivats de la contractació, per part de l'entitat beneficiària, del personal que exerceix funcions de preparador/a laboral, de prospecció, de formació tecnicoprofessional, de coordinació i de suport administratiu que realitzin els Serveis integrals d'orientació, acompanyament i suport a la inserció de les persones amb discapacitat i/o malaltia mental, així com les despeses generals, consistents en els serveis de llum, gas, telèfon, lloguer, neteja, pòlissa d'assegurança, i les despeses de transport públic en concepte de desplaçament de les persones participants a l'entitat i durant l'assistència a l'empresa en pràctiques, les despeses de dietes del prospector/a i desplaçaments del prospector/a i del preparador laboral.
7.1.2 Els imports màxims subvencionables per conceptes són els següents:
a) L'import màxim subvencionable per projecte i per una persona preparadora laboral no podrà superar la quantitat de 73.932,50 €, i la subvenció consistirà en:
Els costos salarials d'una persona preparadora laboral, corresponents a la retribució anual bruta i a la cotització empresarial a la Seguretat Social, amb una quantia màxima anual de 33.826,72 €, per un contracte de treball a temps complert.
Els costos salarials d'una persona que realitzi les tasques de prospecció, fins a un 30% del total de la retribució subvencionable de personal que exerceix funcions de preparador/a laboral.
Les despeses de dietes del prospector/a i/o desplaçaments de les persones participants, de la persona preparadora laboral i/o del prospector/a, fins a un 4% del total de la retribució subvencionable del personal que exerceix funcions de preparador/a laboral.
En relació amb les despeses de formació tecnicoprofessional, l'import màxim subvencionable serà de 10.000,00 euros.
b) L'import màxim subvencionable per projecte i per a 2 persones preparadores laborals no podrà superar la quantitat de 147.864,99 €, i la subvenció consistirà en:
Els costos salarials de dues persones preparadores laborals, amb una quantia màxima anual de 67.653,44 €, per contractes de treball a temps complert.
Els costos salarials d'una persona que realitzi les tasques de suport administratiu, fins a un 25% del total de la retribució subvencionable del personal que exerceix funcions de preparador laboral.
Els costos salarials d'una persona que imparteixi el mòdul d'alfabetització, fins a un 10% del total de la retribució subvencionable del personal que exerceix funcions de preparador laboral.
Les despeses de dietes del prospector i/o desplaçaments de les persones participants, de la persona preparadora laboral i/o del prospector, fins a un 4% del total de la retribució subvencionable del personal que exerceix funcions de preparador laboral.
c) L'import màxim subvencionable per projecte i per a 3 persones preparadores laborals no podrà superar la quantitat de 211.797,52 €, i la subvenció consistirà en:
Els costos salarials de tres preparadors/ores laborals, amb una quantia màxima anual de 101.480,16 €, per contractes de treball a temps complert.
d) L'import màxim subvencionable per projecte i per a 4 persones preparadores laborals no podrà superar la quantitat de 275.730,01 €, i la subvenció consistirà en:
Els costos salarials de quatre preparadors/ores laborals, amb una quantia màxima anual de 135.306,88 €, per contractes de treball a temps complert.
Les despeses de dietes del prospector i/o desplaçaments de les persones participants, de la persona preparadora laboral i/o del prospector, fins a un 4% del total de la retribució subvencionable del preparador laboral.
e) L'import màxim subvencionable per projecte i per a 5 persones preparadores laborals no podrà superar la quantitat de 339.662,50 €, i la subvenció consistirà en:
Els costos salarials de cinc preparadors/ores laborals, amb una quantia màxima anual de 169.133,60 €, per contractes de treball a temps complert.
f) L'import màxim subvencionable per projecte i per a 6 persones preparadores laborals no podrà superar la quantitat de 403.595,00 €, i la subvenció consistirà en:
Els costos salarials de cinc preparadors/ores laborals, amb una quantia màxima anual de 202.960,32 €, per contractes de treball a temps complert.
En relació amb les despeses de formació tecnicoprofessional, l'import màxim subvencionable serà de 20.000,00 euros per dos o més persones preparadores laborals.
Import màxim anual per 1 persona preparadora laboral 2014
Import màxim anual per 2 persones preparadores laborals 2014
Import màxim anual per 3 persones preparadores laborals 2014
Import màxim anual per 4 persones preparadores laborals 2014
Import màxim anual per 5 persones preparadores laborals 2014
Import màxim anual per 6 persones preparadores laborals 2014
Dietes i/o desplaçaments de les persones participants i/o de la persona preparadora i/o prospectora
Import màxim de la formació tecnicoprofessional
Si escau, les retribucions màximes descrites als apartats anteriors s'actualitzaran mitjançant resolució del/de la director/a general d'Economia Social i Cooperativa i Treball Autònom.
7.1.2 Se subvencionaran les retribucions totals i la cotització empresarial a la Seguretat Social, per tots els conceptes, del personal assignat per a l'execució de les actuacions en funció de les normes legals i reglamentàries del conveni col·lectiu aplicable per a les entitats privades sense ànim de lucre.
Pel que fa a les corporacions locals i les entitats públiques, la normativa que els sigui d'aplicació per a funcionaris o personal laboral.
En qualsevol cas, la retribució final que percebi la persona treballadora no pot ser inferior a la quantia mínima que preveu el conveni col·lectiu aplicable.
Les retribucions de la persona preparadora fa referència a la prestació de serveis a jornada completa per a cada tipus de contractació.
La persona preparadora laboral ha de disposar d'un contracte laboral, durant el període subvencionat, i que com a mínim dediqui al Servei el 50% del seu temps.
Per a la personal que presta serveis a temps parcial o en funció de la jornada laboral que es dediqui al Servei, les subvencions s'ajustaran proporcionalment a la jornada i als dies efectivament treballats de l'any natural.
Podran coincidir en una mateixa persona física més d'una de les tasques subvencionades, sempre que l'entitat ho demani en la fase de sol·licitud de la subvenció, respectant en qualsevol cas la retribució màxima anual per a cada categoria i jornada.
7.2.1 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Totes i cadascuna de les despeses han de tenir el suport de factures, nòmines i Seguretat Social a càrrec de l'empresa degudament pagades o documents comptables de valor probatori equivalent.
Els justificants originals es marcaran amb un segell, i s'hi indicarà el servei que es justifica, el cofinançament de l'FSE, l'import i el percentatge que s'imputa.
7.2.2 A l'efecte d'aquesta Ordre es consideren despeses subvencionables les següents:
a) Les despeses salarials i les despeses imputables a la Seguretat Social a càrrec de l'empresa del personal que exerceix funcions de preparador/a laboral, de coordinador/a, de suport administratiu, de prospector/a, de formador/a tecnicoprofessional i del personal que imparteixi el mòdul de formació en noves tecnologies que s'hagin produït dins del període d'execució i hagin estat efectivament satisfetes amb anterioritat a la finalització del període de justificació.
Aquestes despeses inclouen les accions directes a les persones destinatàries com d'altres directament vinculades a les accions subvencionades, com poden ser la coordinació interna i/o externa amb altres agents del territori.
El beneficiari/ària podrà imputar despeses del personal de coordinació i de suport administratiu, que hagi efectuat durant un mes anterior a l'inici del Servei i també durant el mes següent a la seva finalització, sempre que es justifiqui adequadament la seva necessitat per al desenvolupament del Servei i la impossibilitat de la seva generació durant el període d'execució de les accions, com pot ser la l'acció de preparació del Servei i/o la justificació i l'avaluació de les accions un cop finalitzades.
b) Les despeses derivades de les dietes del prospector i dels desplaçaments de les persones participants a l'entitat o a l'empresa en pràctiques i de la figura del prospector/a en el desenvolupament de la seva tasca i del personal que exerceix funcions de preparador/a laboral.
c) Les despeses derivades de la subcontractació externa de les accions de formació tecnicoprofessional i accions de formació en noves tecnologies.
També es podran incloure les despeses derivades de l'accessibilitat a la comunicació.
Els requisits d'elegibilitat, l'acreditació dels diferents conceptes de despesa subvencionats i el càlcul dels imports liquidables s'especifiquen a les instruccions per a la justificació econòmica que està a disposició de les persones interessades al lloc web del Departament d'Empresa i Ocupació.
d) Les despeses generals de la llum, el gas, el telèfon, el lloguer i la neteja que s'hagin produït i s'hagin pagat efectivament en el període inclòs entre la data d'inici de les actuacions i la data límit de justificació econòmica, i l'import de la pòlissa d'assegurança de les persones participants durant el període d'execució.
7.2.3 Als efectes d'aquesta Ordre es consideraran despeses no subvencionables les següents:
a) Despeses laborals i de Seguretat Social de la persona treballadora durant els períodes de baixa laboral del/de la treballador/a, tant si és per malaltia comuna o accident, com per malaltia o accident professional o per maternitat o paternitat.
En qualsevol cas, són subvencionables les despeses de la persona que la substitueixi, però no les de la persona treballadora de baixa.
b) Les vacances no efectuades, els pagaments en espècie, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat i els plusos o les hores extres, ja que no són despeses directament vinculades a les accions subvencionades, excepte que així ho determini el conveni col·lectiu d'aplicació o el contracte de la persona treballadora.
c) Aquelles despeses justificades amb nòmines o factures de data anterior o posterior en més d'un mes a l'inici o la finalització de la presentació de la justificació econòmica.
d) Les despeses imputades que hagin estat documentades amb factures que no compleixin els requisits legals aplicables.
f) Qualsevol altre tipus de despesa que es consideri que no és imputable per la seva naturalesa o relació amb el Servei subvencionat.
Les accions subvencionables s'han d'iniciar dins l'any de l'exercici pressupostari del seu atorgament, a comptar a partir de l'1 d'abril; el termini màxim per a la seva execució serà de 12 mesos, i fins com a màxim el 30 de juny de l'exercici següent.
La realització de la despesa s'ha de produir dins el període d'execució dels Serveis integrals d'orientació, acompanyament i suport a la inserció de les persones amb discapacitat i/o malaltia mental, amb excepció de les despeses establertes al segon paràgraf de la base 7.2.2.
9.1 Les sol·licituds s'han de presentar segons el model normalitzat que estarà a disposició de les persones interessades al Canal Empresa [URL], al canal EACAT [URL], al web de l'Oficina Virtual de Tràmits (http:// www.gencat.cat/ovt ), a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ).
9.2 Les sol·licituds s'han de presentar per mitjans telemàtics, acompanyades de la documentació que preveuen aquestes bases, si escau, a través del Canal Empresa [URL], pel que fa a les entitats privades, i d'UTE, o del Canal EACAT, pel que fa a ens locals o ens vinculats.
9.3 La sol·licitud inclourà la declaració responsable relativa al compliment dels requisits següents:
b) Existència o no d'altres subvencions o ajuts públics i/o privats, nacionals o internacionals, pel mateix concepte.
c) Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable o comptabilitat pública.
9.4 La presentació de la declaració responsable faculta l'Administració a verificar en qualsevol moment la veracitat de les dades declarades.
9.5 La signatura de la sol·licitud comporta l'autorització al Departament d'Empresa i Ocupació a obtenir per interoperabilitat les dades disponibles al Catàleg de dades i documents electrònics.
En cas de no autoritzar-ho mitjançant el formulari de sol·licitud, s'han de presentar els documents acreditatius corresponents.
9.6 Amb les sol·licituds s'ha d'adjuntar la documentació que s'esmenta a continuació:
a) Projecte explicatiu i detallat dels Serveis d'acord amb els criteris de valoració que fixa la base 11 d'aquesta Ordre.
b) Detall del càlcul pressupostari per als diferents punts d'actuació on es realitzaran les accions i l'especialitat formativa sol·licitada, si escau (imprès G146NRMI-245).
c) Annex/os de la sol·licitud dels punts d'actuació del programa (imprès G146NRMI-246).
d) Material tècnic de les accions previstes als blocs de la base 5, tant pel que fa al material d'ús del personal tècnic com pel que fa al material que utilitza la persona usuària.
e) Còpia escanejada del full de domiciliació bancària degudament emplenat, d'acord amb l'imprès del Departament d'Economia i Coneixement de la Generalitat de Catalunya, disponible a l'adreça d'Internet següent:
f) Acreditació de la disponibilitat immediata del/s local/s en què es sol·licita fer les actuacions, mitjançant còpia escanejada de la propietat del local o del contracte d'arrendament, o bé còpia escanejada de l'acord de disponibilitat signat pel propietari/ària.
g) Documentació escanejada acreditativa de la pròrroga, moratòria, ajornament o qualsevol altre condició especial del pagament de les obligacions amb la Tresoreria General de la Seguretat Social i de els obligacions tributàries amb l'Estat i amb la Generalitat, si s'escau.
h) En el cas que l'entitat sol·licitant sigui una entitat local, ha de presentar una certificació de l'acord de l'òrgan que sigui competent per sol·licitar els ajuts, indicant de forma desglossada el cost dels programes i la quantia total sol·licitada.
i) En el cas que l'entitat local sol·licitant sigui un organisme autònom o altres entitats jurídiques dependents o vinculades a l'Administració local amb competències en l'àmbit de la promoció de l'ocupació i desenvolupament local, cal presentar còpia escanejada de la documentació següent:
Acord o acords municipals pels quals es decideix la seva creació.
j) En cas que l'entitat sol·licitant sigui una entitat pública, i aquesta vulgui executar les actuacions mitjançant ens instrumentals, ha d'indicar l'entitat que actuarà com a mitjà propi de l'entitat beneficiària i que, per tant, tindrà recollit expressament en la norma que la crea o en els seus estatus que té la condició de mitjà propi i servei tècnic de l'entitat beneficiària, d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic, així com que s'ha formalitzat l'encàrrec de gestió corresponent.
k) En el cas que l'entitat sol·licitant sigui una de les entitats indicades a l'apartat a) de la base 2 d'aquesta Ordre i no tingui signatura electrònica, ha d'aportat la documentació següent:
Còpia escanejada de l'escriptura de constitució de l'entitat i de la inscripció dels seus estatuts al registre corresponent, si escau.
Còpia escanejada del document acreditatiu de les facultats de representació de l'entitat sol·licitant, inscrit al registre corresponent, si escau.
l) En cas que l'entitat beneficiària subcontracti, d'acord amb els termes indicats en la base 7, ha d'indicar en la sol·licitud l'entitat amb la qual realitzarà la subcontractació, per tal que l'òrgan concedent ho valori i autoritzi mitjançant la resolució d'atorgament.
9.7 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
9.8 Si la sol·licitud no reuneix els requisits que estableix aquesta base, es requerirà a l'entitat sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra aquesta resolució, que no exhaureix la via administrativa, es pot interposar recurs d'alçada davant la persona titular del departament competent en el termini d'un mes a comptar de la publicació o notificació.
9.9 Les entitats que hagin negociat amb l'Administració una pròrroga, un ajornament, una moratòria o qualsevol altra condició especial, en relació amb les obligacions vers aquesta Administració, cal que aportin la documentació que acrediti aquesta prerrogativa especial.
10.1 El procediment de concessió de les subvencions regulades en aquestes bases és el de concurrència competitiva.
Excepcionalment, i d'acord amb l'article 22.1 de la Llei 38/2003, de 17 de novembre, general de subvencions, i sempre que sigui necessari, amb motiu d'una convenient distribució diversificada i equilibrada dels recursos disponibles arreu del territori de Catalunya, l'òrgan concedent procedirà al prorrateig entre les entitats beneficiàries sol·licitants de la subvenció.
Un cop efectuades les valoracions dels projectes i assignades les puntuacions, es prioritzarà l'atorgament de subvenció als projectes de major puntuació de cadascuna de les demarcacions territorials per tal de preservar-ne la representació i actuació territorial.
S'establirà un barem en funció de la puntuació obtinguda, i per a cadascuna de les franges es determinarà un nombre màxim de persones preparadores laborals.
Com a conseqüència, la quantitat finalment atorgada pot ser inferior a la sol·licitada per l'entitat interessada.
10.2 L'òrgan competent per a la instrucció del procediment és la Subdirecció General de Polítiques Empresarials i Laborals per a la Diversitat.
10.3 L'ens encarregat de valorar les sol·licituds serà la Comissió Tècnica d'Avaluació, d'acord amb els criteris de valoració i la ponderació definits en aquestes bases reguladores.
La Comissió estarà integrada pels membres següents, o persones que designin: el subdirector/a general de Polítiques Empresarials i Laborals per a la Diversitat, el/la cap de Servei de Programes per a la Diversitat i/o el/la cap de la Secció de programes de Foment per a la Diversitat.
La Comissió esmentada elaborarà una acta en la qual concretarà el resultat de l'avaluació efectuada, d'acord amb els criteris de valoració i la ponderació definida en aquestes bases reguladores.
Vistos els expedients i l'acta emesa per la Comissió Tècnica d'Avaluació, el subdirector/a general de Polítiques Empresarials i Laborals per a la Diversitat elevarà la proposta de resolució al director/a general d'Economia Social i Cooperativa i Treball Autònom, que emetrà la resolució que correspongui degudament motivada.
11.1 Els criteris de valoració de les sol·licituds són els següents:
a) Experiència acreditada de l'entitat en l'execució d'accions d'inserció laboral de persones amb discapacitat i/o trastorn mental Es valora la trajectòria de 3 o més anys de l'entitat en la realització d'accions específiques en l'àmbit de l'orientació i/o en l'àmbit de l'acompanyament a la inserció (màxim 5 punts).
b) Qualitat tècnica del projecte (fins a un màxim de 40 punts):
Identificació del col·lectiu al qual s'adreça el projecte, enumerant les especificitats concretes de les persones destinatàries.
Es valora la identificació de les diverses dificultats i necessitats de les persones objecte d'intervenció (fins a un màxim de 5 punts).
Disseny dels serveis en funció del perfil de les persones participants.
Es valora: l'adequació dels mòduls que conformen les actuacions, la coherència de l'especialitat formativa proposada, d'acord amb les necessitats del col·lectiu objecte d'intervenció, i el tipus d'atenció a persones amb discapacitat i/o trastorn mental amb especials dificultats
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (programa POIN) de l'any anterior, la puntuació màxima serà de 10 punts; per a les entitats que no hi hagin col·laborat la puntuació màxima serà de 15 punts.
Es valoren les innovacions en aspectes metodològics, en els recursos i els materials que s'utilitzin i/o en aspectes organitzatius.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (programa POIN) de l'any anterior, la puntuació màxima serà de 10 punts; per a les entitats que no hi hagin col·laborat la puntuació màxima serà de 5 punts.
Es valoren els mètodes que utilitza l'entitat per avaluar el seu funcionament i el grau d'utilitat i satisfacció de les persones participants, així com els indicadors emprats (fins a un màxim de 10 punts).
Es valora que l'entitat treballi o es coordini amb altres entitats i amb els equips multidisciplinaris (fins a un màxim de 5 punts).
c) Material tècnic de les accions previstes als blocs de la base 5.
La puntuació màxima serà de 20 punts:
Es valora la descripció dels continguts, la definició dels objectius i la metodologia a emprar en cadascun dels mòduls previstos, així com el disseny dels materials (fins a un màxim de 10 punts).
Material per a la persona participant.
Es valora la claredat dels continguts, les dinàmiques proposades per a l'assoliment dels objectius de cadascun dels mòduls previstos a la base 5 d'aquesta Ordre, així com el disseny dels materials (fins a un màxim de 10 punts).
d) Relació amb el teixit empresarial del territori objecte de la intervenció (fins a un màxim de 20 punts):
El nombre d'acords assolits amb les empreses, mitjançant la presentació de cartes de suport, convenis o compromisos de contractació i enumeració dels indicadors sobre estratègies de col·laboració amb empreses (fins a un màxim de 10 punts).
Previsió del percentatge d'inserció laboral que es pretén assolir d'acord amb la definició d'inserció laboral que figura en l'annex 3 (fins a un màxim de 5 punts).
Previsió del nombre de convenis de pràctiques no laborals professionals que es materialitzaran i el nombre de persones que es preveu que se'n beneficiïn (fins a un màxim de 5 punts).
e) Organització de l'entitat: organigrama i adequació dels sistemes de coordinació interna.
Es valora que els aspectes organitzatius i de planificació de l'entitat assegurin un flux adient de participants i garanteixin la puntualitat i l'exactitud de la informació de retorn a la Subdirecció General de Polítiques Empresarials i Laborals per a la Diversitat (fins a un màxim de 5 punts).
Es valora el percentatge d'atur registral a la comarca on es trobi el punt d'actuació.
L'annex 4 d'aquesta Ordre recull la taxa d'atur registral i el percentatge d'atur registrat per comarques de les persones amb discapacitat i/o malaltia segons les fonts de l'Observatori de Treball (fins a un màxim de 5 punts).
Es valora la durada del projecte (la puntuació màxima serà de 10 punts).
11.2 Un cop valorades les sol·licituds que es presentin d'acord amb els criteris fixats als apartats anteriors i ponderades d'acord amb el barem establert, la puntuació que com a màxim podran obtenir les entitats sol·licitants serà de 100 punts.
L'atorgament de la subvenció es realitzarà en funció de la puntuació obtinguda, sempre que s'assoleixi una puntuació mínima de 55 punts, amb subjecció a la disponibilitat pressupostària d'aquesta convocatòria.
El nombre de preparadors/ores laborals atorgats es realitzarà d'acord amb els intervals següents:
Puntuació entre 80 i 100 punts: s'atorgaran com a màxim 3 preparadors/es laborals per entitat, amb excepció d'aquelles entitats que hagin sol·licitat més d'un Servei a dues o més demarcacions territorials (Barcelona, Girona, Lleida, Tarragona i les Terres de l'Ebre) o punts d'actuació diferents dins d'una mateixa demarcació territorial, o a aquelles entitats que hagin obtingut una puntuació de 90 punts o més es podrà atorgar fins a 6 persones preparadores laborals per entitat.
Puntuació entre 65 i 79,9 punts: s'atorgarà un màxim de 2 preparadors/ores laborals.
Puntuació entre 55 i 64,9 punts: s'atorgarà com a màxim 1 persona preparadora laboral sempre que resti pressupost suficient d'acord amb la puntuació obtinguda.
En cas d'empat en la puntuació obtinguda, es donarà prioritat a les entitats que hagin obtingut més puntuació per haver dissenyat un Servei en el qual s'inclogui el treball amb suport.
En cas que es produeixin nous empats, es donarà prioritat a les entitats que obtinguin més puntuació en el criteri de cobertura territorial.
Si continuen els empats, es donarà prioritat a les entitats que obtinguin més puntuació en el criteri de material tècnic.
12.1 L'òrgan competent per dictar la resolució és la Direcció General d'Economia Social i Cooperativa i Treball Autònom.
12.2 El termini màxim per emetre la resolució i notificar-la serà de dos mesos, a comptar des de l'endemà de la data de finalització del termini de presentació de les sol·licituds de la convocatòria.
12.3 La resolució d'atorgament o desestimació ha de ser degudament motivada.
En el supòsit de concessió, ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat; en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si és procedent, ha de presentar el beneficiari/ària, col·lectiu preferent, nombre de persones participants com a mínim a atendre, nombre de persones tècniques o el seu equivalent, població del punt d'actuació, especialitat formativa i import de l'especialitat formativa
12.4 La notificació dels actes administratius que es derivin d'aquest procediment es durà a terme per mitjans electrònics, a través del Canal Empresa o d'EACAT, en funció de la plataforma de comunicació amb cada entitat sol·licitant, d'acord amb l'apartat 2 de l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.5 En el cas que l'òrgan competent no dicti i notifiqui la resolució en el termini de 2 mesos, s'entendrà que la sol·licitud s'ha desestimat, d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.6 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant la Secretaria d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.7 En el supòsit que l'entitat beneficiària presenti reformulació del projecte i/o del pressupost, comportarà una resolució d'acceptació de la reformulació.
13.1 L'atorgament final de la subvenció queda condicionat al compliment d'un mínim de persones ateses per la persona preparadora laboral al llarg de la durada del Servei i a un percentatge mínim d'inserció respecte de les persones ateses.
13.2 Amb caràcter general, el nombre mínim de persones amb discapacitat i/o malaltia mental ateses per la persona preparadora laboral serà de 30.
Excepcionalment, el nombre mínim serà de 10 quan s'atengui les persones amb discapacitat i/o malaltia mental amb especials dificultats d'inserció que es trobin en algun dels supòsits següents:
a) Persones amb paràlisi cerebral, persones amb malaltia mental o persones amb discapacitat intel·lectual amb un grau de discapacitat reconegut igual o superior al 33%.
b) Persones amb discapacitat física o sensorial amb un grau de discapacitat reconegut igual o superior al 65%.
En el cas que un persona participant causi baixa del Servei, l'entitat ha de substituir-la per una altra persona participant.
Per tant, el nombre final de persones participants al Servei pot ser superior al nombre de places atorgades.
En cap cas, però, no poden haver-hi en el mateix moment més persones participants que places atorgades.
13.3 El percentatge mínim d'inserció respecte del nombre total de persones ateses serà del 20%.
Es considerarà que s'ha aconseguit la inserció laboral susdita quan, durant la vigència del servei subvencionat i fins a sis mesos després de la seva finalització, la persona desocupada sigui contractada com a treballadora per compte propi o aliè per un període no inferior a 3 mesos.
13.4 Es minorarà la subvenció concedida en tots els conceptes atorgats en el supòsit que no s'arribi al nombre de persones participants, segons s'estableix en l'Annex 3 d'aquesta Ordre.
En el cas que el nombre de persones participants una vegada finalitzat el programa hagi estat inferior al 50%, comportarà la revocació total de la subvenció atorgada.
Es minorarà la subvenció concedida en el supòsit que no arribi al percentatge de persones ateses inserides segons s'estableix en l'Annex 3 d'aquesta Ordre.
L'entitat beneficiària ha de presentar, com a màxim 5 dies hàbils posteriors a la notificació de la resolució d'atorgament de la subvenció, la còpia escanejada de la documentació següent:
a) Certificat/s de solidesa d'immoble/s, expedit/s amb posterioritat a l'any 2010, corresponents als punts d'actuació autoritzats en els quals es portin a terme les actuacions.
b) Certificat d'assegurança d'accidents personals que cobreixi per a cadascun dels/de les participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà, durant l'assistència als punts d'actuació esmentats anteriorment o a les pràctiques, d'acord amb la Circular de 6 de febrer de 2004, sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Coneixement.
El model de certificat d'assegurances estarà a disposició de les persones interessades a la pàgina web del Departament d'Empresa i Ocupació de la Generalitat de Catalunya (imprès codi G146NRMI-250) ( http://www20.gencat.cat/empresaiocupacio )
c) Certificat d'inici signat pel representant legal de l'entitat on s'indiqui el lloc on es realitzaran les accions, la data d'inici del Servei, el nom, els cognoms, i el DNI o el NIE de la/les persona/es que desenvoluparan les tasques de personal que exerceix funcions de preparador/a laboral, personal de suport administratiu, coordinació, formador, i la persona que durà a terme l'acció d'alfabetització digital i de prospecció per a cada punt d'actuació.
El model és a disposició de les persones interessades a la pàgina web del Departament d'Empresa i Ocupació de la Generalitat de Catalunya (imprès codi G146NRMI-247) ( http://www.gencat.cat/empresaiocupacio ).
d) Contractes de treball comunicats degudament a les oficines del SOC, així com les seves corresponents modificacions posteriors, si és el cas, de tot el personal que intervé en el desenvolupament de les actuacions i que és objecte de la subvenció.
e) lmprès d'alta a la Seguretat Social (en el cas de nova contractació) o del darrer imprès de cotització a la Seguretat Social (TC2), de tot el personal que intervé en el desenvolupament de les actuacions i és objecte de la subvenció.
No cal presentar aquesta documentació si la persona o l'entitat autoritza l'òrgan gestor a consultar la situació de cotització del personal administratiu i tècnic per mitjà de la Plataforma d'integració i col·laboració administrativa (PICA), que forma part del Catàleg de dades i documents electrònics, d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
Si la persona o l'entitat no ho autoritza, l'entitat beneficiària ha d'aportar els documents acreditatius corresponents.
f) Titulació universitària i currículum actualitzat de la/les persona/es preparadora/ores laboral/s contractada/des per al desenvolupament del projecte.
No cal presentar l'acreditació del títol universitari obtingut entre el 1999 i el 2013, atès que l'òrgan convocant el pot consultar, amb l'autorització prèvia de la persona preparadora laboral, per mitjà de la Plataforma d'integració i col·laboració administrativa (PICA).
g) Còpia escanejada del/s contracte/s on s'explicita que s'han prestat serveis en processos d'inserció per a persones amb discapacitat i/o malaltia mental com a mínim un any (per acreditar l'experiència de la persona tècnica que tingui una titulació diferent de la de preferent), si escau.
h) Còpia escanejada del diploma acreditatiu d'haver rebut un mínim de 300 hores de formació en l'àmbit de la inserció laboral, tècniques de recerca de feina o balanç de competències (per acreditar la formació de la persona tècnica que tingui una titulació diferent de la preferent), si escau.
i) Escrit motivat en el qual l'entitat sol·licita la validació per al desenvolupament de multitasques per part d'una persona física que forma part del Servei, si escau.
j) Llista normalitzat de les persones treballadores participants a les quals s'apliqui la metodologia de treball amb suport (imprès codi G146NRMI-248).
k) Declaracions i autorització de les persones tècniques contractades.
Aquest document és a disposició de les persones interessades a la pàgina web del Departament d'Empresa i Ocupació de la Generalitat de Catalunya (imprès codi G146NRMI-249) http://www.gencat.cat/empresaiocupacio ).
l) Reformulació del pressupost, si escau (imprès codi G146NRMI-245).
m) Contracte, conveni o acte de validesa jurídica similar de subcontractació, si escau.
L'òrgan gestor verificarà que l'entitat ha presentat correctament la documentació detallada en aquest apartat.
En el cas que es detectin errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini que s'estableixi, la resolució d'atorgament restarà sense efecte, per la qual cosa es dictarà nova resolució en aquest sentit, la qual es notificarà d'acord amb el procediment administratiu.
15.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del carrer Sepúlveda, 148-150, 08010 Barcelona, i/o al tauler electrònic, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no escau la publicació al DOGC.
En el supòsit d'actuacions cofinançades per l'FSE, i d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de beneficiaris es publicarà en un portal d'Internet únic, amb les dades de les operacions cofinançades.
15.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ).
16.1 S'entén que una entitat beneficiaria subcontracta quan concerta amb tercers l'execució total o parcial de l'activitat que constitueix l'objecte de la subvenció.
16.2 D'acord amb això, a efectes d'aquesta Ordre, són susceptibles de subcontractació les accions de formació tecnicoprofessional i la formació en noves tecnologies i despeses derivades de l'accessibilitat a la comunicació.
16.3 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el Reglament, i cal tenir en compte el següent:
La subcontractació en cap cas suposarà un cost addicional en l'import de la subvenció.
Les entitats beneficiàries són responsables de què en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o el conveni haurà de recollir l'obligació de facilitar a l'entitat beneficiària la informació requerida per l'òrgan convocant.
En cap cas es podrà concertar per part de l'entitat beneficiària l'execució total o parcial de les accions subvencionades amb les persones o les entitats que estableix l'article 29.7 de la Llei 38/2003, de 17 de novembre.
A aquest efecte, tenen la consideració de persones o entitats vinculades als beneficiaris les que estableix l'article 68 del Reial decret 887/2006, de 21 de juliol.
La subcontractació s'haurà de formalitzar per escrit, mitjançant contracte, conveni o acte de validesa jurídica similar.
El contractista no podrà concertar amb tercers l'execució total ni parcial de l'acció subcontractada.
En qualsevol cas, quan l'activitat concertada amb tercers superi el 20% de l'import de la subvenció, i l'import sigui superior a 60.000,00 euros, la formalització del contracte l'haurà d'autoritzar prèviament l'òrgan concedent i s'haurà de complir amb el principi de publicitat mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionable superi les quanties establertes en el Text refós de la Llei de contractes del sector públic, aprovat pel Reial decret legislatiu 3/2001, de 14 de novembre per al contracte menor, el beneficiari ha de sol·licitar com a mínim tres ofertes de diferents proveïdors prèviament a la contracció del compromís per a l'obra, la prestació del servei o l'entrega del bé, excepte que per les seves característiques especials no hi hagi al mercat prou nombre de proveïdors, o que la despesa s'hagués realitzat amb anterioritat a la subvenció.
En cas de subcontractació d'alguna de les accions caldrà adjuntar a la sol·licitud l'oferta de serveis i el pressupost de l'empresa o persona física que es proposa per a la seva execució, i acreditar adequadament la seva solvència tècnica.
16.4 L'entitat beneficiària ha de presentar, juntament amb la sol·licitud de subvenció, la comunicació de subcontractació.
En la resolució d'atorgament, es comunica l'autorització per subcontractar.
L'entitat beneficiària ha de presentar, en la comunicació d'inici, la documentació del contracte o el conveni i el document de la declaració responsable de l'entitat subcontractada.
El contingut mínim que s'ha d'incloure al contracte és el següent:
Identificació de les parts (càrrec, nom, NIF, domicili social, tipus de empresa),
Activitat concreta que se subcontracta: partides contractades, cost o pressupost previst, percentatge sobre el total de la subvenció.
L'entitat o empresa subcontractada es compromet a facilitar a l'entitat beneficiària de la subvenció les dades (indicadors) a efectes de la justificació que s'indica.
L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb el contractista o amb qualsevol altre membre dels seus socis/sòcies o partícips.
Òrgans i procediments a quals se sotmetran les qüestions litigioses que es puguin derivar del conveni.
El pagament de la subvenció es tramita mitjançant una bestreta del 80% de l'import atorgat, a partir del moment que l'entitat beneficiària hagi presentat la documentació que estableix la base 14, per a la qual no s'exigeixen garanties.
El pagament de la bestreta l'ordena el director/a general d'Economia Social i Cooperativa i Treball Autònom quan el subdirector/a general de Polítiques Empresarials i Laborals per a la Diversitat emeti un informe relatiu a la comunicació d'inici.
El pagament del 20% que resta s'ha de tramitar un cop l'activitat subvencionada s'hagi realitzat correctament i s'han justificat les despeses de les accions subvencionables d'acord amb el que estableix la base 19 d'aquesta Ordre.
L'Àrea d'Administració i Control de la Gestió és l'encarregada de la revisió de la documentació establerta a la base 19 i de l'emissió de l'informe d'adequació.
La tramitació del pagament es fa d'acord amb la liquiditat, la disponibilitat i els criteris de programació de la Tresoreria de la Generalitat i les condicions establertes en la resolució de concessió.
18.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
18.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes establerts a la normativa reguladora de la subvenció.
18.3 El beneficiari té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
19.1 Les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997) i l'Acord de Govern 110/2014, de 22 de juliol de 2014, pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el sector públic.
En els supòsits de cofinançament pel Fons Social Europeu, la documentació justificativa ha de complir els requisits que fixin les normes reguladores de les despeses subvencionables pel Fons Social Europeu durant el període de programació de 2014-2020.
19.2 Un cop finalitzades les actuacions, l'entitat beneficiària ha de presentar un compte justificatiu on acrediti la realització de les actuacions subvencionades, així com les despeses generades per les accions esmentades i l'aplicació correcta dels fons percebuts.
El compte justificatiu ha d'incloure la documentació següent:
19.2.1 Memòria tècnica justificativa de l'actuació, la qual ha d'incloure:
a) Els documents de seguiment i avaluació de cada persona participant que es generen a través de l'aplicació Gestió Integrada d'Accions (GIA).
b) Una memòria valorativa dels serveis oferts i dels resultats obtinguts, el contingut dels quals s'estableix a les instruccions de justificació econòmica, i que ha de contenir com a mínim:
Identificació de l'entitat i/o entitats.
Dades dels serveis subvencionats.
- Persones tècniques atorgades amb nom i cognoms, períodes en el programa, percentatge en relació amb el programa, persones en seguiment.
- Personal des suport, de coordinació, etc.
- Personal de formació en noves tecnologies.
- Personal de formació tecnicoprofessional.
- Modificacions en relació amb el programa atorgat, si han estat acceptats els canvis.
I especificacions de processos subcontractats (quins, per qui, etc.).
Desenvolupament i execució dels programes (objectius inicials, objectius assolits, etc.)( per poder-ho comparar amb la memòria inicial acceptada).
Anàlisi dels resultats ocupacionals.
Difusió del projecte (que s'ha fet, a qui i com).
Avaluació del Servei(de l'objectiu proposat a l'inici i els mecanismes correctors que es proposen).
Conclusions, bones pràctiques portades a terme i què cal millorar.
Identificació del responsable de l'elaboració de la memòria.
- Per participant presentats en ordre (alfabètic, per participant).
- Temporitzacions del personal adscrit (G146NCE-111).
En aquesta temporalització s'hi ha de fer constar la descripció de cadascuna de les tasques desenvolupades i s'ha de signar per l'entitat beneficiària i per la persona responsable de l'execució.
- Fitxa anual d'inserció (G146NCE117).
19.2.2 Memòria econòmica justificativa del cost de les activitats realitzades (G146NCE167) amb:
1) Declaracions per a la justificació de la subvenció:
a) Que la data d'inici i de finalització real de cadascun dels punts d'actuació atorgats coincideix amb les dades que consten a l'aplicació GIA.
b) Que les despeses imputades corresponen a accions correctament realitzades i justificades, que han estat pagades abans de la data màxima de presentació de la justificació i estan comptabilitzades dins de cadascun dels exercicis pressupostaris corresponents al període de durada del Servei subvencionat.
c) Que les dates d'emissió dels rebuts de nòmina, factures o altres documents da valor probatori equivalent de totes les despeses imputables es troben dins del període de durada del Servei subvencionat.
d) En quina situació es troba l'entitat beneficiària als efectes de l'import sobre el valor afegit (IVA).
e) Que els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
f) Que l'entitat beneficiària no te cap vinculació amb aquelles empreses que han subcontractat, entenent vinculació en els termes que estableix el Reglament que desenvolupa la Llei 38/2003, general de subvencions, segons el model normalitzat, llevat que disposi d'autorització expressa de l'òrgan gestor.
g) Que l'entitat beneficiària custodiarà fins a un període de 3 anys a partir del tancament del Programa operatiu del Fons Social Europeu de Catalunya.
h) Que l'entitat beneficiària ha identificat les depeses imputables al Servei en els llibres comptables que custodien.
i) Que l'entitat beneficiària ha de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El SOC ha d'informar els beneficiaris de la data d'inici d'aquest període.
2) Una relació classificada de totes les despeses subvencionables relacionades amb el desenvolupament de l'acció, amb la declaració corresponent emesa pel representant legal de l'entitat sobre el total d'imports atorgats, justificats i imputats.
En el cas de les nòmines cal indicar també el preu o cost per hora.
3) Indicació dels criteris de repartiment de les despeses generals incorporades a la relació de despeses.
4) Una llista detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
5) En cas que l'entitat beneficiària sigui una entitat pública, amb personalitat jurídica pròpia, amb o sense ànim de lucre, si el personal tècnic destinat al programa subvencionat forma part de la plantilla de l'entitat, cal aportar un document de designació formal al projecte de l'òrgan corresponent on constin les dades de la persona o persones, el seu grau de dedicació total o parcial al projecte i les seves funcions.
6) Indicació de quines són les hores anuals del conveni col·lectiu de treball del sector aplicable de les persones imputades al Servei.
7) Indicació dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del nom de la persona a la qual se li ha fet la retenció, els imports liquidats, les dates i la forma de pagament, per tal de facilitar el seguiment de la pista d'auditoria.
19.2.3 L'entitat beneficiària ha de presentar els justificants de despesa originals i els comprovants de pagament corresponents.
19.3 Les despeses s'han de justificar mitjançant factures, nòmines i la Seguretat Social a càrrec de l'empresa o altres documents de valor probatori equivalent, amb validesa jurídica al tràfic mercantil o amb eficàcia administrativa.
S'acceptaran les factures a nom d'una de les entitats participants de la UTE però abonades per la pròpia UTE:
a) Original dels fulls de salari del període que es justifica, juntament amb els rebuts del pagament bancari, degudament imputats d'acord amb el que disposa l'apartat 2.1 de la base 7.
b) Original dels butlletins de cotització a la Seguretat Social, TC1 i TC2, abonats durant el període que es justifica, juntament amb els rebuts del pagament bancari, degudament imputats d'acord amb el que disposa el darrer paràgraf de l'apartat 2.1 de la base 7.
c) Original dels tiquets de transport i de les factures que compleixin tots els requisits previstos a la normativa mercantil i detallin el concepte facturat, juntament amb els rebuts del pagament bancari, degudament imputats d'acord amb el que disposa l'apartat 2.1 de la base 7.
En els supòsits de pagament en efectiu, la sortida material de fons es justificarà mitjançant la presentació de la documentació acreditativa del rebut emès per part del creditor/a, degudament signat i datat i en el qual s'ha d'identificar el subjecte deutor que efectua el pagament.
Aquest document s'ha d'acompanyar amb la còpia de l'assentament comptable del pagament esmentat.
S'autoritzaran pagaments en efectiu per un import màxim de 3.000 euros.
d) Originals del model 111 dels trimestres imputats al programa amb els documents que acreditin l'ingrés a la hisenda pública de les retencions efectuades a compte d'IRPF liquidades a la data de justificació.
e) Original del model 190 o resum anual de l'ingrés a la hisenda pública de les retencions efectuades de l'import sobre la renda de les persones físiques amb els fulls on aparegui el personal imputat.
f) Quan l'import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, s'ha de lliurar la documentació suport de, com a mínim, 3 ofertes de diferents proveïdors.
En cas que l'elecció no hagi estat l'oferta més econòmica, s'hi ha d'adjuntar un document explicatiu o una memòria justificant expressament l'elecció.
19.4 Les entitats beneficiàries de les subvencions resten obligades a presentar-ne la justificació com a màxim dos mesos després d'haver finalitzar les accions, davant de la Direcció General d'Economia Social i Cooperativa i Treball Autònom.
En el cas que en el termini establert per a la presentació de la justificació l'entitat beneficiària no l'hagi presentat, òrgan competent requerirà l'entitat beneficiària perquè en el termini improrrogable de 10 dies hàbils la presenti.
La manca de presentació de la justificació en el termini addicional de 10 dies comporta la revocació de la subvenció i l'obligació de reintegrament de les quantitats indegudament percebudes, i les altres responsabilitats que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
20.1 Les actuacions de verificació de les accions subvencionables poden ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
L'òrgan competent és l'Àrea d'Administració i Control de la Gestió.
L'òrgan competent és l'Àrea de Suport a la Gestió d'Ocupació.
20.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que es puguin realitzar.
L'òrgan competent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Els beneficiaris/àries de les subvencions s'han de sotmetre a les actuacions de control que l'Àrea d'Administració i control de la Gestió consideri necessàries i a les de control efectuades pels organismes competents de l'Administració autonòmica, estatal i comunitària.
22.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
22.2 Si l'Àrea d'Administració i Control de la Gestió, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, han d'instar l'inici del procediment corresponent, d'acord amb el que disposa l'article 100 i següents del Text refós de la Llei de finances públiques de Catalunya i la Llei 38/2003, de 17 de novembre, general de subvencions.
22.3 En el supòsit que l'entitat beneficiària no disposi durant un període determinat de les persones preparadores laborals subvencionades per exercir la seva activitat, això comporta la revocació parcial de la subvenció atorgada per l'import següent: la part subvencionada de la retribució de la persona preparadora laboral pel període comprès entre l'endemà de la data de la seva baixa i la data en què s'incorpori la nova persona preparadora laboral o la data de finalització del Servei subvencionat.
22.3.1 En el supòsit que, en finalitzar el Servei, l'entitat no hagi arribat a atendre el nombre mínim de persones participants atorgades, es minorarà la subvenció concedida de la manera següent:
En relació amb el nombre de persones ateses en finalitzar el Servei respecte del nombre de persones a atendre previst a la resolució d'atorgament i/o acceptació de la reformulació, s'acceptarà el 10% de reducció a la baixa sense que s'apliqui cap minoració econòmica.
El percentatge de reducció de la subvenció s'establirà en funció de la diferència entre la mitjana del nombre de participants atesos durant el període subvencionat i les persones participants atorgats.
Resultat d'aplicació de la formula
22.3.2 En el supòsit que, passats 6 mesos des de la finalització del Servei, l'entitat no hagi arribat al 20% de la inserció de les persones participants, es minoritzarà la subvenció concedida de la manera següent:
Un cop descomptat el 5% de reducció a la baixa sense que s'apliqui cap minoració econòmica, a partir de la següent persona de menys respecte del nombre total de persones a atendre s'efectuaran els càlculs següents:
% de minoració de la S ubvenció
23.1 Les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan concedent per resoldre i, a aquest efecte, aquest l'òrgan ha de dictar la resolució corresponent.
Els beneficiaris/àries han de retornar la quantitat indegudament percebuda més els interessos de demora corresponents.
23.2 En cas que la quantitat que correspongui al total de despeses justificades sigui inferior a la quantitat atorgada, l'entitat beneficiària pot renunciar de forma expressa al seu dret de percebre la part de la subvenció percebuda indegudament.
A aquest efecte, l'òrgan concedent de la subvenció ha de dictar la resolució corresponent.
24.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
24.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost total de l'activitat a desenvolupar per la persona beneficiària.
25.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
25.2 Si l'Àrea d'Administració i Control de la Gestió, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció han d'instar l'inici del procediment sancionador, d'acord amb el que disposa la secció cinquena del capítol 9 del Text refós de la Llei de finances públiques de Catalunya i la Llei 38/2003, de 17 de novembre, general de subvencions.
26.1 El beneficiari/ària de la subvenció ha de donar la publicitat adequada al caràcter públic del finançament del Servei objecte de subvenció, segons el que estableix la base que regula les obligacions de les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
26.2 Les mesures de publicitat que han d'adoptar les entitats beneficiàries de les subvencions són les següents:
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments als mitjans de comunicació.
26.3 L'entitat beneficiària ha d'adoptar les següents mesures de publicitat i informació relatives al cofinançament de l'FSE:
En totes les mesures d'informació i comunicació que realitzi, ha d'incloure l'emblema de la Unió, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur.
Durant la realització de l'operació, ha d'informar el públic del cofinançament de l'actuació, en el seu espai web, si en disposa, i mitjançant un cartell visible per al públic, de mida A3 mínim.
Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm. 821/2014, de 28 de juliol, de la Comissió.
S'ha d'assegurar que les persones destinatàries de l'actuació han estat informades del cofinançament del Fons Social Europeu.
Concretament, ha de fer constar el cofinançament del Fons Social Europeu en qualsevol document que es lliuri als participants o que formi part de l'expedient de l'actuació cofinançada, per exemple, els certificats d'assistència, els convenis de pràctiques, els contractes, l'anunci de l'aula, etc.
27.1 Són obligacions generals de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses que ha de cobrir l'import finançat i el compliment de la finalitat per a la qual s'ha concedit la subvenció.
c) Conservar tots els documents justificatius de les despeses cofinançades per l'FSE durant un termini de tres anys a partir del 31 de desembre següent a la presentació dels comptes a l'Àrea d'Administració i Control en la Gestió on s'han inclòs aquestes despeses.
La Direcció General d'Economia Social i Cooperativa i Treball Autònom ha d'informar els beneficiaris de la data d'inici d'aquest període.
Els documents s'han de conservar en forma d'original o còpia compulsada de l'original, o en versió electrònica de documents originals.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions establerts en aquestes bases.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajudes, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
h) Reintegrar els fons percebuts en el cas de revocació de la subvenció en els termes que s'indiquin en la resolució corresponent.
j) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció, i de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
k) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
l) informar els destinataris del cofinançament pel Fons Social Europeu a través del programa operatiu que s'aprovi en el marc de l'objectiu d'Inversió en Creixement i Ocupació, per al període 2014-2020.
m) Acceptar la inclusió en la llista d'entitats beneficiàries publicada d'acord amb l'article 115 de l'apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
n) Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
o) Les empreses beneficiàries, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pel FSE.
p) Per a les pràctiques en empreses, garantir que es comunica als representants de les persones treballadores dels centres de treball on es portin a terme les pràctiques la relació de persones participants en els programes i la durada.
Aquesta comunicació s'ha de fer abans de l'inici de les pràctiques a les empreses.
q) Facilitar a l'òrgan competent la informació i les dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
r) Disposar de connexió a la xarxa telemàtica que estableixi la Direcció General d'Economia Social i Cooperativa i Treball Autònom i utilitzar aquesta eina d'acord amb les instruccions d'execució per al desenvolupament del Servei, que és a disposició de les persones interessades al lloc web del Departament d'Empresa i Ocupació
s) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social i Cooperativa i Treball Autònom en relació amb la realització, gestió, seguiment, justificació econòmica i avaluació de les accions subvencionades.
t) Que els locals on es realitzaran les accions subvencionades estiguin adaptats per tal de permetre l'accés i la mobilitat de les persones amb discapacitat.
u) Contractar la persona/ones que portarà a terme les accions descrites i assumir, per tant, les obligacions que es derivin de la llei, del conveni col·lectiu corresponent i de la voluntat de les parts manifestada al contracte de treball, si escau.
v) Comunicar a l'òrgan concedent tota alteració de les condicions tingudes en compte per a la concessió de la subvenció en el termini màxim d'un mes des que es produeixi.
w) Comunicar a l'òrgan competent les baixes del personal contractat en el termini màxim d'un mes.
En aquest cas, es pot substituir la persona contractada per un altre treballador/a que reuneixi els mateixos requisits exigits a la concessió de la subvenció.
x) Formalitzar el corresponent encàrrec de gestió, en cas que l'entitat beneficiària sigui una entitat pública i vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic (BOE núm. 279, de 16.11.2011).
y) Subscriure una pòlissa d'assegurança d'accident, amb caràcter previ a l'inici del Serveis, que s'ajusti tant al període de duració teoricopràctic de l'acció com al seu horari diari, que cobreixi les despeses d'accident in itinere i els riscos derivats de les visites de les persones participants a empreses o altres establiments que s'organitzin per donar suport al desenvolupament de les accions formatives.
L'assegurança ha de cobrir el període formatiu i la durada de les pràctiques en empreses
Les subvencions objecte d'aquesta Ordre estan subjectes a la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea als ajuts estatals en forma de compensació pel servei públic concedits a algunes empreses encarregades de la gestió de serveis d'interès econòmic general (SEIG) (DOUE L núm. 7, de 11.1.2012).
29.1 Les dades de caràcter personal que les entitats interessades han de facilitar per tal d'obtenir la subvenció s'inclouen al fitxer "Subvencions de la Direcció general d'Economia Cooperativa i Creació d'Empreses" d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999).
La seva finalitat és el control i la gestió de les sol·licituds d'ajuts i subvencions que atorga la Direcció General d'Economia Social i Cooperativa i Treball Autònom i el seu responsable és aquesta Direcció General.
Les persones interessades poden exercir els drets de l'afectat mitjançant escrit dirigit a l'esmentada Direcció General, c.
29.2 Les entitats beneficiàries han de complir amb la normativa de protecció de dades de caràcter personal adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre (BOE núm. 17, de 19.1.2008).
Les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre.
En especial, s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
30.1 L'òrgan concedent ha d'establir els mitjans de recollida d'informació de les dades de forma estandarditzada i sistematitzada.
A més, de manera complementària, les entitats beneficiàries han d'informar dels indicadors que s'estableixin en les instruccions, de la realització i dels resultats, corresponents a la gestió de la subvenció rebuda amb l'objectiu de complir amb els requisits de certificació i/o justificació.
30.2 Les entitats beneficiàries han de registrar i trametre els indicadors en els terminis que s'estableixen a continuació:
S'han de registrar a partir de la notificació de la resolució d'atorgament des que la persona participant inicia l'acció.
S'han de trametre a l'òrgan concedent com a mínim amb periodicitat trimestral.
L'última tramesa ha de ser el darrer dia del mes següent a la finalització de les actuacions.
S'han de registrar al cap de quatre setmanes a comptar de quan el participant ha finalitzat l'acció.
Indicadors comuns de resultat a llarg termini.
S'han de registrar al cap de sis mesos a comptar de quan el participant ha finalitzat l'acció.
Indicadors específics d'execució.
S'han de registrar en finalitzar l'execució.
Seguidament s'han de trametre a l'òrgan concedent
a) Indicadors comuns d'execució sobre les persones participants.
Aturats, inclosos els de llarga durada.
Persones inactives no integrades en els sistemes d'educació o formació.
Persones ocupades, inclosos els treballadors per compte propi.
Persones menors de 25 anys d'edat.
Persones més grans de 54 anys d'edat.
Persones més grans de 54 anys d'edat que estan aturades, incloses les de llarga durada, o inactives i no integrades en els sistemes d'educació o formació.
Persones amb estudis d'ensenyament de primària (CINE 1) o secundària (CINE 2).
Persones amb el segon cicle d'ensenyament de secundària (CINE 3) o amb ensenyament de postsecundària (CINE 4).
Persones amb ensenyament superior o terciari (CINE 5 a 8).
Persones participants que viuen en llars on tots els membres estan sense ocupació.
Persones participants que viuen en llars on tots els membres estan sense ocupació amb fills a càrrec.
Persones participants que viuen en llars amb un únic adult amb fills a càrrec.
Emigrants, participants d'origen estranger, minories (incloses comunitats marginades, com la població romaní).
Persones participants amb discapacitat.
Persones participants amb malaltia mental.
Persones sense llar o afectades per l'exclusió d'habitatge.
b) Indicadors comuns d'execució sobre les entitats:
Nombre de microempreses i petites i mitjanes empreses subvencionades (incloses les cooperatives i empreses d'economia social).
c) Indicadors comuns de resultat immediat sobre els participants:
Persones participants inactives que busquen ocupació un cop finalitzada la seva participació.
Persones participants que s'han integrat als sistemes d'educació o formació un cop finalitzada la seva participació.
Persones participants que han obtingut una qualificació un cop finalitzada la seva participació.
Persones participants que han obtingut una ocupació, inclosa per compte propi, un cop finalitzada la seva participació.
Persones participants desfavorides que busquen ocupació, s'han integrat als sistemes d'educació o formació, han obtingut una qualificació o han obtingut una ocupació, inclosa per compte propi, un cop finalitzada la seva participació.
d) Indicadors comuns de resultat a llarg termini sobre les persones participants:
Persones participants que han obtingut una ocupació, inclosa per compte propi, en el termini dels sis mesos següents a la seva participació.
Persones participants que han millorat la seva situació laboral en el termini dels sis mesos següents a la seva participació.
Persones participants més grans de 54 anys d'edat, que han obtingut una ocupació, inclosa per compte propi, en el termini dels sis mesos següents a la seva participació.
Persones participants desfavorides que han obtingut una ocupació, inclosa per compte propi, en el termini dels sis mesos següents a la seva participació.
e) Indicadors específics d'execució de les actuacions cofinançades:
Nombre d'ajuntaments i entitats locals subvencionats.
Nombre d'entitats sense ànim de lucre beneficiades.
El Servei té com a objectiu posar a l'abast dels demandants de feina un seguit de recursos que els situïn en una posició millor davant de la recerca de feina.
Entenem per competències el conjunt de recursos personals, capacitats, habilitats, destreses, coneixements, preferències, interessos..., que té cada persona i que, aplicats al context laboral, esdevenen competències professionals.
Les persones adquireixen les competències a través de diverses vies: aprenentatges formals i no formals, experiència laboral, experiències vitals, etc.
El Servei acompanyarà les persones participants en l'elaboració d'un projecte professional per a la millora de l'ocupabilitat mitjançant el desenvolupament de competències necessàries en el context laboral.
El Servei pretén atendre les necessitats de cada persona participant i, d'acord amb aquestes necessitats, desenvoluparà un itinerari o un altre.
En el transcurs del Servei s'haurà d'elaborar per a cada participant un pla individual d'inserció en relació amb la seva ocupabilitat.
Aquest pla quedarà plasmat en un document elaborat per un preparador/a laboral i se li donarà a la persona participant al final del procés.
A través de les actuacions grupals s'aconseguirà que cada persona prengui consciència de la seva situació, que augmenti la confiança en si mateixa, que adquireixi autonomia i que identifiqui els seus interessos i motivacions cap a la recerca de feina a partir dels seus coneixements i experiències.
Els Serveis integrals d'orientació, acompanyament i suport a la inserció de les persones amb discapacitat i/o malaltia estan adreçats a persones amb discapacitat i/o amb malaltia mental com a demandants d'ocupació no ocupades i treballadors en actiu que necessitin un seguiment posterior a la inserció o treball amb suport.
Les persones que pateixin una discapacitat psíquica, física, sensorial, capacitat intel·lectual límit han d'acreditar-la mitjançant el certificat de discapacitat en el qual consti reconegut un grau de discapacitat igual o superior al 33%.
Les persones que pateixin un trastorn mental han d'acreditar-lo mitjançant un informe del servei que en fa el seguiment terapèutic.
Els pensionistes de la Seguretat Social que tinguin reconeguda una pensió d'incapacitat permanent en el grau total o absolut i els pensionistes de classes passives que tinguin reconeguda una pensió de jubilació o pensió per incapacitat permanent per al servei d'inutilitat amb disponibilitat d'incorporar-se al mercat de treball ordinari es consideraran també afectats per una discapacitat en grau igual o superior al 33%.
En aquest cas, és suficient per acreditar-ho un certificat o una resolució on es reconeix la condició de pensionista de la Seguretat Social per incapacitat permanent en grau total o absolut o de classes passives per incapacitat per al servei o inutilitat d'acord amb el que estableix el Reial decret 1414/2006, d'1 de desembre, pel qual es determina la consideració de persona amb discapacitat als efectes de la Llei 51/2003, de 2 de desembre, d'igualtat d'oportunitats, no-discriminació i accessibilitat universal de les persones amb discapacitat.
Serveis que formen els serveis integrals d'orientació, acompanyament i suport a la inserció de les persones amb discapacitat i/o malaltia mental
Cada persona participant, segons les seves necessitats, participarà en un o més blocs, i dins de cada bloc pot participar en una o diversos mòduls/accions.
Els blocs que formen els Serveis integrals per a persones amb discapacitat i/o malaltia mental són els establerts a la base 5.2 de l'Annex 1.
Aquestes actuacions no s'han d'entendre com un seguit d'accions que es desenvolupen una darrera l'altra, sinó com un conjunt d'actuacions que es desenvolupen a conseqüència de l'anàlisi i la reflexió en relació amb el projecte professional que fa cada persona participant juntament amb el/la preparador/a laboral.
La variabilitat d'itineraris per seguir serà múltiple depenent de les necessitats i característiques de cada persona.
A l'inici del procés, en finalitzar un bloc i al tancament del procés, es farà una tutoria individual que permeti al preparador/a detectar necessitats i reforçar aspectes concrets de les actuacions grupals.
Es podran emetre certificats d'assistència a les persones participants, que signarà el director/a d'Economia Social i Cooperativa i Treball Autònom.
Aquesta acció d'acollida té caràcter individual i té per objectiu determinar juntament amb la persona demandant d'ocupació, les circumstàncies, l'entorn socioeconòmic, les motivacions, els interessos i la disponibilitat per encarar un procés de recerca de feina.
Finalitzada aquesta acció, la persona preparadora laboral haurà de, com a mínim:
Haver pactat amb l'usuari els objectius i les accions que durà a terme.
Haver iniciat l'expedient de l'usuari/ària amb l'informe diagnòstic.
Es durà a terme una tutoria de seguiment quan el participant hagi finalitzat la seva participació en un dels mòduls del Servei, per tal de fer un seguiment dels continguts assolits i valorar la necessitat o no de participar en els mòduls que formen els altres blocs.
També es duran a terme tutories per al seguiment posterior a la inserció per tal consolidar amb èxit i mantenir el lloc de treball.
Aquesta acció consisteix en valorar amb la persona participant els objectius assolits i determinar aquells aspectes que encara cal treballar per aconseguir millorar l'ocupabilitat.
Es durà a terme la tutoria de tancament en el moment en què la persona finalitzi la seva participació en el Servei o en el cas que sigui derivat a un altre servei inclòs en la formació reglada.
En el transcurs de la tutoria de tancament, la persona preparadora laboral del Servei donarà per escrit a la persona demandant el pla individual d'inserció on hi figurin els objectius assolits en la seva participació en el Servei i els objectius de millora.
El disseny modular permet un Servei flexible en què els mòduls són independents uns dels altres, de tal manera que permeti, si escau, introduir canvis en un mòdul sense necessitat de modificar els altres.
Situació general del mercat de treball
Drets i deures dels treballadors/es i empresaris/àries
Valors i motivacions per treballar
Mòdul 0.2: Identificació de competències transversals bàsiques
Objectiu: identificar les competències transversals mínimament necessàries per tal que la persona pugui seguir de forma òptima un procés de recerca de feina.
Identificació de les competències de base: lectoescriptura, informàtica, idiomes
Identificació de les pròpies capacitats i aptituds: comunicació, responsabilitat, habilitats socials, etc.
Bloc 1: Diagnòstic de l'ocupabilitat i elaboració del pla individual d'inserció
Conjunt de mòduls adreçats a definir l'objectiu professional i a determinar el nivell d'ocupabilitat d'una persona en relació amb l'ocupació o ocupacions en què vol buscar feina.
Mòdul 1.1: Motivacions i interessos
Objectiu: determinar les motivacions que té la persona a partir de desigs, afinitats, gustos, habilitats, experiències i coneixements, per possibilitar l'elecció de l'ocupació o ocupacions sobre les quals s'emmarcarà el procés de recerca de feina.
Valoració de la pròpia experiència professional
Valoració d'aprenentatges no formals
Valoració de les competències tecnicoprofessionals (formació i experiència professional)
Mòdul 1.2: Mercat de treball i ocupacions
Situació general del mercat i específica del sector d'ocupació
Perfils professionals coherents amb els interessos de les persones
Competències requerides per l'ocupació
Mòdul 2.1: Canals de recerca de feina
Objectiu: determinar els canals de recerca més adequats al sector en el qual es busca feina per tal d'optimitzar al màxim el temps de recerca.
Vies d'accés al mercat de treball
Intermediaris del mercat de treball
Mòdul 2.2: Eines de recerca de feina
Objectiu: redactar el curriculum vitae (CV) i la carta de presentació en funció de cada situació professional concreta i del perfil demanat, així com portar un control de les candidatures presentades.
CV i carta de presentació en resposta a una oferta
CV i carta de presentació per l'autocandidatura
Registre de les accions realitzades i de candidatures presentades
Entrevista de selecció individual
Entrevista de selecció grupal: grup de discussió, dinàmica de grup, joc d'empresa
Proves psicotècniques i professionals
Competències de la persona emprenedora
Derivació de l'usuari/ària als organismes de suport i assessorament per a projectes d'autoocupació
Ajuts a l'autoocupació per a persones destinatàries de l'RMI
Mòdul 3.1: Formació en competències transversals
Objectiu: aconseguir les habilitats i competències necessàries per poder afrontar tot el que implica la realització d'una efectiva recerca de feina i el manteniment d'un lloc de treball.
Mòdul 3.2: Formació en noves tecnologies
Alfabetització informàtica i/o aprofundiment en la utilització de les noves tecnologies de la informació i de la comunicació (TIC).
Objectiu: introducció en el món de les noves tecnologies i millora de les competències laborals amb la finalitat de millorar l'accessibilitat al món laboral i fer-ne ús en la recerca de feina.
Recerca de recursos formatius i laborals per Internet
Gestió d'ofertes de feina per internet
Mòdul 3.3: Programació, suport i seguiment de pràctiques professionals
Concepte: període formatiu portat a terme dins d'una empresa regulada a través d'un conveni de pràctiques professionals.
Mòdul 3.4 Formació tecnicoprofessional
Pot ser impartida per l'entitat beneficiària o derivada a centres externs on s'imparteixi l'especialitat que s'hagi establert en el pla de millora de l'ocupabilitat de la persona participant.
Finalitat: millorar la qualificació professional i la capacitat d'inserció laboral mitjançant la millora i el perfeccionament de les competències tecnicoprofessionals.
En cas que es programin accions de formació tecnicoprofessional, els continguts s'han d'adaptar, en la mesura que sigui possible, a les unitats de competència regulades en els corresponents certificats de professionalitat en el marc del Sistema Nacional de les Qualificacions i Formació Professional.
Mòdul 4.1: Prospecció d'empreses
Prospecció inicial i investigació
Concepte de la prospecció inicial: realització d'una recerca àmplia del teixit empresarial en el territori on es realitzarà d'actuació.
La investigació té com a objectiu poder iniciar la fase de contacte amb més seguretat amb les empreses diana.
Concepte: una primera aproximació col·lectiva al conjunt d'empreses que s'han definit com empreses diana.
Objectiu de la difusió: les empreses diana coneixen els serveis que els pot oferir.
Informació i difusió a les empreses dels ajuts per a la contractació de persones perceptores de l'RMI.
Mòdul 4.2: Seguiment posterior a la inserció
Objectiu: es consolida l'objectiu, s'afavoreix el creixement competencial en el context laboral, es facilita el manteniment del lloc de treball i es potencia la promoció laboral.
Tipus: tutories a través de la visita a l'empresa, a l'entitat o telefònicament.
Objectiu: èxit i permanència en el lloc de treball.
a) Suport en el procés de preparació per a la incorporació al mercat laboral.
b) Suport en la fase d'inserció laboral en l'empresa ordinària.
Anàlisi, adaptació i formació en el lloc de treball.
Preparació i entrenament específic de la persona treballadora amb discapacitat i/o malaltia mental en les tasques inherents al seu lloc de treball.
c) Suport o acompanyament inicial i continuat a la persona treballadora amb discapacitat i a l'empresa i a l'entorn laboral per garantir el manteniment de l'ocupació.
Gestió d'incidències i situacions de crisi.
Aquestes accions tenen per objecte la detecció de les necessitats i la prevenció de possibles obstacles, tant per a la persona treballadora com per a l'empresa contractant, que posin en perill l'objectiu d'inserció i la permanència en l'ocupació.
Tipus: tutories a través de la visita in situ a l'empresa, a l'entitat o altres vies de comunicació (per exemple telefònicament).
Pràctiques no laborals en empreses
Cal evitar programar pràctiques en centres especials de treball (CET).
En el cas que sigui indispensable, s'haurà de justificar el motiu pel qual la persona destinatària només pot fer pràctiques en un CET i quina ha estat la prospecció feta.
L'administració haurà d'autoritzar-ho.
Per evitar interferències i/o poca dedicació del tutor/a, no s'han d'incloure els dies i les hores de més productivitat a l'empresa per a la realització de les pràctiques.
Preferentment, les pràctiques s'han de fer en empreses del mercat de treball ordinari i/o empreses d'inserció on hi hagi perspectives de contractació laboral.
Als efectes únicament d'aquesta Ordre s'entendrà per persona inserida, tota persona atesa en el Servei que hagi obtingut un contracte laboral d'una durada mínima de 3 mesos.
En aquest sentit, és admissible l'acumulació de contractes, i la data límit per avaluar els resultats d'inserció podrà ser de fins a sis mesos un cop finalitzat el Servei subvencionat.
Les instruccions tècniques de seguiment poden precisar o concretar més aquesta definició d'inserció.
Per comptabilitzar el tant per cent d'inserció laboral obtingut per cada entitat, es tindran en compte totes les persones inserides durant el període d'execució del Servei i fins als 6 mesos següents comptats a partir de la finalització de l'actuació.
L'entitat té l'obligació de crear un pla individual d'inserció que acompanyi la persona durant tot el procés d'acompanyament a la inserció, que faciliti la intervenció de les persones tècniques que actuen amb el demandant en les diferents accions i contribueixi a donar una informació detallada a l'usuari/ària de les:
pautes que ha de seguir per assolir aquests objectius
El pla individual constitueix un document indispensable i insubstituïble per a la justificació administrativa del Servei.
A partir del diagnòstic realitzat, cal relacionar les diverses actuacions i acordar amb el participant la globalitat de les actuacions per fer
Pla individual d'inserció, l'original del qual serà per a la persona participant i una còpia restarà en l'expedient.
L'entitat ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració la pèrdua o l'accés no autoritzat, d'acord amb el que estableix la Llei orgànica 15/1999, de 13 de desembre, de protecció de dades de caràcter personal, i el Reglament de desenvolupament, aprovat pel Reial decret 1720/2007, de 21 de desembre.
L'entitat està obligada al secret professional i aquesta obligació subsisteix en qualsevol cas.
Els accessos a les aplicacions informàtiques per gestionar les accions del Servei s'entenen com a exclusius per a l'actuació sobre les persones participants vinculades al Servei.
Es podrà verificarà el compliment d'aquesta obligació i el bon ús d'aquests mitjans, i serà motiu de revocació d'incompliment d'aquesta instrucció.
Els recursos i materials per al desenvolupament tècnic de les actuacions que l'entitat hagi explicitat al projecte, romandran en el punt d'actuació autoritzat.
Els recursos tècnics necessaris per a la connexió a la xarxa telemàtica per a la gestió del Servei a l'aplicació Gestió Integrada d'Accions (GIA) són:
Darrera versió de la màquina virtual de Java [URL] Lector PDF (Adobe Reader)
Accés als següents ports TCP: 80(HTTP), 443(HTTPS i TOMCAT)
Aquesta eina informàtica (GIA) s'utilitzarà per gestionar, informar i fer el seguiment administratiu de les actuacions que cada persona participant faci.
També serà necessari disposar d'accés a la pàgina web de l'RMI per tal de gestionar la derivació de les persones participants i comunicar les possibles incidències en l'execució de les mesures.
Per al desenvolupament del Servei és recomanable disposar, com a mínim, en cada punt d'actuació:
Aula de recerca de feina amb un mínim de 5 ordinadors a disposició de les persones que participen en el Servei.
La sala grupal es pot considerar com una sala polivalent que, segons les necessitats de cada moment, pot utilitzar-se per impartir-hi de sessions grupals o com a aula informàtica amb la instal·lació d'ordinadors portàtils.
Personal que exerceix funcions de preparador/a laboral del Servei
Per al desenvolupament del Servei, les entitats beneficiàries comptaran amb el personal següent:
Les persones preparadores laborals del Servei hauran de ser llicenciats o diplomats universitaris, preferentment en psicologia, pedagogia o psicopedagogia.
En el cas que no es disposi d'aquestes titulacions universitàries específiques, qualificada de preferent, es valorarà la formació i en l'àmbit de l'orientació i inserció professional i l'experiència en processos d'inserció de les persones amb discapacitat i/o malaltia mental.
La persona contractada com a preparador/a laboral ha d'estar vinculada a l'entitat beneficiària de la subvenció mitjançant un contracte laboral.
S'admetrà que en cas de socis de cooperatives sigui personal autònom.
No s'admet cap tipus de subcontractació o prestació de serveis.
Només s'acceptarà el personal que exerceix funcions de preparador/a laboral proposat per l'entitat subvencionada que garanteixi una qualitat tècnica i professional en el desenvolupament de les actuacions.
L'entitat té l'obligació de disposar del nombre de persones preparadores laborals que consten en la resolució d'atorgament de subvenció durant tot el període d'execució del Servei
En el supòsit que una persona preparadora laboral sigui baixa durant l'execució del Servei, l'entitat està obligada a comunicar-ho a l'òrgan gestor i a substituir-lo en un període màxim d'un mes des del moment de la baixa.
L'entitat haurà d'informar de la nova incorporació i haurà d'aportar tota la documentació dels apartats d, e, f i g de la base 14.
L'elaboració de les guies metodològiques de cadascuna de les accions que preveu l'actuació subvencionada, així com el contingut del material didàctic corresponent, és responsabilitat de les entitats col·laboradores i podrà ser requerit en qualsevol moment.
Aquest material s'ha de lliurar a la DG d'Economia Social i Cooperativa i Treball Autònom juntament amb la memòria de sol·licitud de subvenció en forma d'annex (preferiblement en format CD), tenint en compte que cal adjuntar tant el material per a les persones tècniques com el material lliurat a les persones participants durant la seva participació en les diferents accions.
Qualsevol modificació o actualització del material que es lliuri s'ha de presentar prèviament a la DG d'Economia Social i Cooperativa i Treball Autònom, per fer la comprovació i validació d'aquest material.
Fonts de derivació de les persones participants
Les persones que participin en el Servei han de provenir de:
1) Les oficines de treball del SOC.
2) La borsa pròpia de l'entitat col·laboradora.
3) L'Òrgan Tècnic Administratiu de la renda mínima d'inserció.
Cada Servei ha d'atendre el 10% de persones amb discapacitat i/o malaltia mental que percebin la prestació de la renda mínima d'inserció Si en aplicació del percentatge anterior s'obté una xifra amb decimals, cal arrodonir la xifra fins a obtenir un nombre sencer o enter.
A aquests efectes, es té en compte únicament el primer decimal (3,4 = 3; 2,3 = 2; 5,8 = 6; 2,5 = 3).
Són persones susceptibles de participar en el Servei aquelles persones amb discapacitat i/o malaltia mental que estiguin inscrites en el Servei d'Ocupació de Catalunya com a demandants d'ocupació no ocupades, les persones inscrites al Servei d'Ocupació de Catalunya com a millora de feina o persones les treballadores que es trobin en la fase de seguiment posterior a la inserció (mòdul 4.2 i 4.3).
Tenint en compte que els criteris de valoració per a la concessió de la subvenció estan relacionats amb la distribució territorial del desenvolupament de les accions, el nombre de persones preparadores adjudicades per lloc on es realitzaran les accions no podrà ser modificat per l'entitat durant el desenvolupament del Servei.
Només en casos suficientment justificats, la unitat gestora podrà autoritzar de forma expressa (amb la petició prèvia motivada per l'entitat) la variació del personal adjudicat per lloc on es realitzarà l'acció.
Taxa d'atur registral= atur registral / (atur registral + afiliacions a la SS de 16-64 anys) x 100...